**ΨΗΦΙΣΜΑ**

**του Τμήματος Ελληνικής Φιλολογίας του Δ.Π.Θ.**

Το Τμήμα Ελληνικής Φιλολογίας του Δημοκριτείου Πανεπιστημίου Θράκης

εκφράζει τη βαθύτατη οδύνη των μελών του για την απώλεια

του εκλεκτού και αγαπητού συναδέλφου

**Στρατή Κυριακίδη**,

Ομότιμου Καθηγητή Λατινικής Φιλολογίας

του Τμήματος Φιλολογίας του Αριστοτελείου Πανεπιστημίου Θεσσαλονίκης.

Ο εκλιπών υπήρξε ένας εξαίρετος και φωτεινός πανεπιστημιακός Δάσκαλος,

ο οποίος συνδύαζε την επιστημοσύνη με το σπάνιο ήθος, την αξιοπρέπεια,

την ακεραιότητα και την ευγένεια του χαρακτήρα του.

Διακρίθηκε για την ευρύτητα του πνεύματός του, τη σεμνότητα και την αφοσίωσή του στη μελέτη των λατινικών γραμμάτων και του αρχαίου κόσμου εν γένει.

Η προσφορά του Στρατή Κυριακίδη στην επιστήμη της Λατινικής Φιλολογίας

υπήρξε εξαιρετικά σημαντική,

γεγονός που αποδεικνύεται από τη διεθνή ακτινοβολία του έργου του.

Το Τμήμα Ελληνικής Φιλολογίας θυμάται με ευγνωμοσύνη την ενεργό στήριξη

και τις υπηρεσίες που προσέφερε ο εκλιπών με τη διδασκαλία του

κατά τα πρώτα χρόνια λειτουργίας του.

Εκφράζει τα θερμά του συλλυπητήρια στην οικογένειά του και στους συναδέλφους του Τμήματος Φιλολογίας του Α.Π.Θ.

Το παρόν θα δημοσιευθεί στον ημερήσιο και ηλεκτρονικό τύπο και θα αναρτηθεί στην ιστοσελίδα του Τμήματος.

Ο Πρόεδρος

και τα Μέλη του Τμήματος